Diari Oficial de la Generalitat Valenciana


Sumari del DOGV 8542, del 07-05-2019 (2019/3973)

ACORD de 20 de març de 2019, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de José Manuel López Castañeda.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3973


Data del document
:   20-03-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de març de 2019, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de José Manuel López Castañeda. [2019/3973]  
Núm. d'expedient: EIP 237/2017  
Causant: José Manuel López Castañeda. NIF: 7161[...]  
Lloc i data de la defunció: València, 7 de novembre de 2011  
Últim domicili: València  
  
Antecedents de fet  
Per Resolució de la directora general del Sector Públic, Model Econòmic i Patrimoni de 7 de juny de 2018, es va iniciar el procediment d'investigació prèvia per a declarar la Generalitat hereva abintestada de l'herència jacent de José Manuel López Castañeda. Es va tindre coneixement per mitjà de l'ofici de 10.04.2017 del Jutjat de Primera Instància núm. 6 de València, en el qual es donava trasllat a aquesta conselleria del procediment d'execució hipotecària 1108/2014 iniciat a instàncies del BBVA.  
En la Sentència de 15 de maig de 2009, dictada pel Jutjat de 1a Instància núm. 13 de València, es declara la incapacitat total de José Manuel López Castañeda per al govern de la seua persona i l'administració i disposició dels seus béns i es nomena la Comissió valenciana de tuteles i defensa judicial d'incapacitats.  
Per Resolució de 27.09.2018 es va declarar l'arxivament de l'expedient tenint en compte que el causant va atorgar testament en què instituïa hereus sense que es tinguera constància de la renúncia d'aquests a l'herència del causant.  
Posteriorment el causant va atorgar testament en què instituïa com a hereus dues persones, que s'ha de considerar nul. En aquest sentit, la Interlocutòria del Jutjat de Primera Instància núm. 6 de València, de 5 de desembre de 2018, assenyala en els antecedents de fet que «consta l'anul·lació del testament d'aquest, i figura en l'escriptura que no hi ha parents que puguen heretar d'aquest...», i és procedent nomenar la Generalitat administradora judicial dels béns del difunt.  
  
Fonaments de dret  
En compliment del que preveu l'article 71.1.c de l'Estatut d'Autonomia de la Comunitat Valenciana, en l'article 43 de la Llei 14/2003, de 10 d'abril, de patrimoni de la Generalitat, en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, es procedent incoar l'expedient per a la declaració d'hereus abintestat a favor de la Generalitat respecte d'aquesta herència.  
  
En l'exercici de les competències atribuïdes en el Decret 119/2018, de 3 d'agost, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, i d'acord amb el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, dispose:  
  
  
Primer  
Incoar el procediment de declaració de la Generalitat com a hereua abintestat de José Manuel López Castañeda, de conformitat amb el que preveu l'article 43 de la Llei 14/2003, de 10 d'abril, de patrimoni de la Generalitat, el decret 20/2019, de 15 de febrer, del consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que siguen necessaris per a determinar la procedència dels drets successoris de l'Administració de la Generalitat i inclourà en l'expedient totes les dades que puga obtindre sobre el causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que es considere necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 20 de març de 2019. La directora general del Sector Públic, Model Econòmic i Patrimoni: Isabel Castelló García.